ઇન્ટેલિજન્સ એજન્સીઓ અને ગુજરાત પોલીસના ઉચ્ચસ્તરીય સૂત્રોનાં જણાવ્યાનુસાર હજુ સુધી કોઇ પણ આતંકીની ભાળ મળી શકી નથી કે તેને ઠાર મરાયા નથી. હકીકતમાં કચ્છમાં ઘૂસેલા એટીએમ ચોરની ગેંગના કારણે પોલીસ અને સુરક્ષા તંત્ર દોડતું થયું હતું. ઉલ્લેખનીય છે કે, ગૃહ મંત્રાલયના હવાલાથી એવા સમાચારો વહેતા કરવામાં આવ્યા હતા કે ગુજરાતમાં ઘૂસેલા ત્રણ પાકિસ્તાની આતંકવાદીઓ ઠાર મરાયા છે.